Document ID: /roh_data/filtered/fineweb-2-filterrobots_roh.jsonl.gz/5789

A Peiden Bogn sto vegnir siglientà in toc grip instabil. Quai ha communitgà l’Uffizi da construcziun bassa dal chantun. Durant las lavurs da renovaziun da la via en Val Son Pieder hajan ins constatà ch’il grip smanatschia da crudar en via. Per evitar il privel stoppian ins uss siglientar il grip da circa 300 meters cubics.
Suenter las mal'auras da l'avust han ins constatà ch'in pachet da crap pli grond, en radund 60 meters autezza n'è betg pli fermà vid la part dal grip davos quel. Questa part dal grip na possia betg vegnir fixada. Perquai duai ella ussa vegnir siglientada en rama da las lavurs da renovaziun che giran gia.
Las preparaziuns per la siglientada vegnan gia fatgas dapi intginas emnas. Previs è da siglientar il grip mardi saira ils 19 da november, a las 21:00 uras.
Ord l'archiv:
RR novitads 14:00